Simon Sjørup Simonsen

Simon Sjørup Simonsen (ofte kaldet Simon Simonsen, født 9. juli 1970 i Randers) er en dansk cand.phil. i filosofi, sundhedsforsker, forfatter og politiker. Som forsker har han beskæftiget sig med selvmordsforebyggelse, misbrug, ulighed i sundhed, patientsikkerhed og mænds sundhed. Han har været medlem af Københavns Borgerrepræsentation for Socialdemokratiet siden kommunalvalget 2017 og er folketingskandidat i Københavns Storkreds.

Uddannelse og karriere 
Simonsen blev student fra Randers Statsskole i 1989 og cand.phil. i filosofi fra Odense Universitet i 1998. Han er ph.d. fra Syddansk Universitet) i 2004 med afhandlingen Ronkedorfænomenet : konstruktioner af sundhed, sygdom og maskulinitet, som handlede om mænds mestring af sygdom. Han er master i offentlig ledelse (MPG) fra Copenhagen Business School

Simonsen har udført forskningsprojekter og konsulentopgaver ved universiteter og professionshøjskoler om sundhed, blandt andet om selvmord, spiseforstyrrelser, kønsforskelle i sygdom og misbrug og om videnskabsteoretiske, metodiske, sociologiske og etiske aspekter ved sundhedsfagligt arbejde. I 2003 arbejdede han ved centret for mænds sundhed ved University of Western Sydney, Australien under ledelse af professor John Macdonald. Samme år stiftede han Selskab for mænds sundhed, som afholdt det første videnskabelige møde om mænds sundhed i Danmark. Siden har han arrangeret konferencer, deltaget i ministerielle udvalg og ført en offentlig debat om mænds muligheder i samfundet. Fra 2014 til 2018 var han leder af afdelinger og forskningsprojekter ved University College Copenhagen (UCC).

Udgivelser 
 Sundhedens filosofi, Klim, 2000
 Filosofi, etik, Videnskabsteori, Akademisk Forlag, 2001
 Manden i den almene praksis : Til alment praktiserende læger, 2002
 Ronkedorfænomenet : konstruktioner af sundhed, sygdom og maskulinitet, ph.d.-afhandling, 2004
 Mænd, sundhed og sygdom, Klim, 2006
 Social retfærdighed i frie og lige Danmark : Kampen for Socialdemokratiets grundlæggende ideal, politisk debatbog, e-bog, 2019

Politisk karriere 
I 1990'erne var Simonsen formand for studenterrådet (hvor, hvornår?) og folketingskandidat for Socialistisk Folkeparti.

Han har siden 2001 været aktiv i Socialdemokratiet.

Organisatorisk aktiv i Socialdemokratiet herunder kredsformand.

I årene 2014 til i dag folketingskandidat for Socialdemokratiet.

I 2014 kritiserede han regeringens salg af aktier i DONG Energy til investeringsbanken Goldman Sachs. Ved kommunalvalget i 2017 blev han valgt til Københavns Borgerrepræsentation, hvor han er medlem af sundheds- og omsorgsudvalget. Han er formand for Socialdemokratiets landsudvalg for forskning og videregående uddannelser. Han har været kredsformand i Socialdemokratiet og deltaget i Nordenskolen, et initiativ inden for den nordiske arbejderbevægelse som arbejder for den nordiske velfærdsmodel.

Referencer

Eksterne links 
 simonsimonsen.com, personlig hjemmeside som forsker
 simonpolitik.dk, personlig hjemmeside som politiker
 

Personer fra Randers
Faglitterære forfattere fra Danmark
Filosoffer fra Danmark
Tidligere folketingskandidater fra SF
Dansksprogede forfattere fra Danmark
Københavns Borgerrepræsentation
Socialdemokrater fra Danmark
Socialdemokrater
Alumni fra Odense Universitet
Alumni fra Copenhagen Business School